Marcia Haydée

D **Marcia Haydée**, aigetli *Márcia Haydée Salaverry Pereira da Silva*, (* 18. April 1937 z Niterói, Brasilie) isch e brasilianischi Dänzeri, Choreografi un Ballettdiräkteri. Si giltet as aini vu dr große Ballerine vum 20. Johrhundert. 

## Lääbe un Wirke
D Marcia Haydée isch z Rio de Janeiro as Dochter vun eme Dokter ufgwagse. Iri international Karriere het mit em Debüt z Rio de Janeiro anne 1953 aagfange. Noch eme meejehrige Engaschmänt bim Grand Ballet du Marquis de Cuevas isch d Marcia Haydée 1961 uf Stuegert chuu. Si het e Engaschmänt vum Generalintendant Walter Erich Schäfer am Stuegerter Ballett aagnuu, wu si unter dr Laitig vum John Cranko Primaballerina woren isch.

Dr Durbruch zum Wältruem isch ere 1962 in *Romeo und Julia* glunge, zäme mit em Richard Cragun. D Stuegerter Compagnie isch aini vu dr wichtigschte Ballettdruppe uf dr ganze Wält wore. Noch em Dod vum John Cranko het 1974 zerscht dr US-Amerikaner Glen Tetley d Diräktion vu dr Druppe ibernuu, 1976 isch d Haydée zur Ballettdiräkteri ernännt wore. Si het au mit andere zytgnessische Dänzer un Choreografe zämegschafft – zem Byschpel em John Neumeier, wu ire sy Ballett *Kameliendame* gwidmet het, un em Maurice Béjart. Z Stuegert het si dr Noowugs gferderet wie zem Byschpel dr William Forsythe, hite ain vu d wichtigschte Choreografe uf dr Wält. Si het au aigeni Choreografie zaigt: 1987 *[[Dornröschen (Ballett)|Dornröschen]]* un 1989 *[[Giselle]]*. Vu 1994 bis 1996 het si näbe dr Stuegerter Ballett-Compagnie au die vu Santiago de Chile glaitet. D Marcia Haydée het anne 1996 Abschid gnuu vum Stuegerter Ballett. Syter 2002 laitet si wider s Ballett vu Santiago de Chile im Teatro Municipal, si goht mit em Ensemble wältwyt uf Tournee un zaigt jetz Danztheater. Im Merz 2009 isch d Haydée mit em Große Verdienschtchryz mitStärn uuszaichnet wore.

Si het unter anderem mit em Rudolf Nurejew, em Mikhail Baryshnikov un em Richard Cragun zäme danzt.

D Marcia Haydée het 16 Johr lang mit em Richard Cragun zämegläbt. Anne 1995 het si ire Yoga-Lehrer Günther Schöberl ghyrote.

## Filmografy
* *Die Kameliendame*. Spielfilm/Tanzfilm, Deutschland, 1987, 129 Min., Regie: John Neumeier, Produktion: NDR, Polyphon
* *Golgotha*. Spielfilm, Deutschland, Bulgarien, 1994, 125 Min., Regie: Mikhail Pandoursky, Produktion: Pandora Film
* *Poem – Ich setzte den Fuß in die Luft und sie trug*. Spielfilm, Literaturverfilmung, Deutschland, 2000/02, 92 Min., Regie: Ralf Schmerberg, Produktion: Trigger Happy Productions
* *M. for Marcia. Marcia Haydée - die Tanzlegende des 20. Jahrhunderts*. Dokumentation, 2006, 52 Min., ein Film von Jean Christophe Blavier, Produktion: moving-angel GmbH (DVD)
* *Marcia Haydée – Das Schönste kommt noch!*. Dokumentation, 2007, 45 Min., ein Film von Jean Christophe Blavier, Produktion: ZDFtheaterkanal, moving-angel GmbH, Erstausstrahlung: 3sat, 15. Dezember 2007

## Publikatione
* Marcia Haydée: *Mein Leben für den Tanz.* DVA, Stuttgart 1996, ISBN 3-421-05027-9
* Marcia Haydée: *John Cranko.* Mit einer Einleitung von Walter Erich Schäfer. Belser, Stuttgart 1973, ISBN 3-7630-9014-2

## Literatur
* Cornelia Stilling-Andreoli: *Marcia Haydée - Divine.* Fotografien von Gundel Kilian, Henschel-Verlag, Berlin 2005, ISBN 3-89487-504-6.
* Felipe J. Alcoceba, Brigitte Schneider: *Dance & dancers Stuttgart Ballet*. Edition Braus, Heidelberg 1997 [Ausstellung der Württembergischen Landesbibliothek in Zusammenarbeit mit dem Stuttgarter Ballett aus Anlass des Stuttgarter Ballett-Festivals: Hommage à John Cranko und des Projekts "TanzRegion" der KulturRegion Stuttgart 1997 vom 24. September bis 23. Dezember 1997], ISBN 3-89466-205-0
* Maurice Béjart, Rainer Woihsyk (Hrsg.): *Marcia Haydée.* Belser, Stuttgart, Zürich 1987, ISBN 3-7630-9041-X.
* Hannes Kilian: *Stuttgarter Ballett. Auf neuen Wegen.* Kunstverlag Weingarten, Weingarten 1981, ISBN 3-921617-45-6.
* Hannes Kilian, Heinz-Ludwig Schneiders, Horst Koegler, John Percival: *Marcia Haydee. Porträt einer großen Tänzerin.* Thorbecke Verlag, Sigmaringen 1975, ISBN 3-7995-2002-3.

## Weblink
* 
* 
* Adriane von Hoop: ''Marcia Haydée''. FemBio, Frauen-Biographieforschung e.V. 10. April 2017

## Fueßnote